Il-Ministru għall-Intern u s-Sigurtà Nazzjonali Manuel Mallia ċaħad kategorikament allegazzjonjiet li saru fil-konfront tiegħu mid-direttur eżekuttiv tal-Birdlife, Steve Micklewright waqt konferenza tal-aħbarijiet li saret aktar kmieni dalgħodu. Il-Ministeru qal fi stqarrija li l-Ministru Mallia m’għadux jagħmel parti mill-kumpanija msemmija u  li ma jirċievi l-ebda retainer minn din il-kumpanija u għalhekk m’għandux kunflitt ta’ interess f’dan il-każ. Il-Ministeru għall-Intern u s-Sigurtà Nazzjonali żied jgħid li qatt ma jinterferrixi fl-investigazzjonijiet tal-Pulizija.